კრისტალინა გეორგიევა
კრისტალინა გეორგიევა (ბულგ. Кристалина Георгиеваდ. 13 აგვისტო, 1953, სოფია, ბულგარეთი) — ბულგარელი ეკონომისტი, მსოფლიო ბანკის მთავარი აღმასრულებელი დირექტორი, ევროკომისარი ბულგარეთიდან. საერთაშორისო სავალუტო ფონდის მე-12 დირექტორ-განმკარგულებელი 2019 წლის 1 ოქტომბრიდან. მსოფლიო ბანკის ვიცე-პრეზიდენტი 2008 წლიდან 2010 წლამდე. სოფიის ეროვნული და მსოფლიო მეურნეობის უნივერსიტეტის ეკონომიკის კათედრის დოცენტი და სამეურვეო საბჭოს წევრი. ევროკომისრის თანამდებობაზე მუშაობს 2010 წლის თებერვლიდან, მისი ნომინირება მოახდინა ბულგარეთის პრემიერ-მინისტრმა ბოიკო ბორისოვმა. ამავე წლის 30 ნოემბერს იგი „წლის კომისრად“ და „წლის ევროპელად“ აღიარეს და მიიღო ელექტორნული ჟურნალის „European Voice“-ის ყოველწლიური პრემია. მას აღნიშნული პრემია მიენიჭა ჰაიტიში და პაკისტანში ჰუმანიტარული კატასტროფების დროს მოღვაწეობისათვის.